fallibilisme
Fallibilisme er en erkendelsesteoretisk opfattelse, ifølge hvilken muligheden altid er til stede for, at selv de mest velbegrundede teorier og påstande kan vise sig at være falske.
Menneskets erkendelse hviler med andre ord ikke på et sikkert grundlag, men kan altid risikere at blive omstødt i lyset af nye erfaringer.
Opfattelsen blev oprindelig formuleret af Charles Sanders Peirce og forsvares i dag bl.a. af pragmatister (se pragmatisme).